KTAMเปิดขาย3กองทุนเกาหลีใต้
บลจ.กรุงไทยเปิดขายกองทุนพันธบัตรเกาหลีใต้อีก 3 กองทุนตลอดเดือนก.พ.นี้
17 ก.พ. 2553

บลจ.กรุงไทยเปิดขายกองทุนพันธบัตรเกาหลีใต้อีก 3 กองทุนตลอดเดือนก.พ.นี้
นายสมชัย   บุญนำศิริ   กรรมการผู้จัดการ   บริษัทหลักทรัพย์จัดการกองทุน กรุงไทย  เปิดเผยว่า  ในสัปดาห์นี้  บริษัทเปิดจำหน่ายกองทุนพันธบัตรเกาหลีใต้ 3 กองทุน  รวมมูลค่าโครงการ  3,500  ล้านบาท  
ประกอบด้วย กองทุนเปิดกรุงไทยตราสารหนี้ เอฟไอเอฟ A    ( KTFFA)    อายุ  1 ปี 9 เดือน มูลค่า 500  ล้านบาท    และ กองทุนเปิดกรุงไทย ฟอเรน ฟิกซ์อินคัม 7 M1   (KTF7M1 )  อายุ 7 เดือน  มูลค่า 1,500  ล้านบาท      เปิดจำหน่ายระหว่างวันที่  17-23  กุมภาพันธ์  2553     เป็นกองทุนที่มีนโยบายลงทุน ตราสารหนี้ต่างประเทศ  โดยจะลงทุนในพันธบัตรภาครัฐประเทศเกาหลีใต้ทั้ง 100% ซึ่งกองทุน KTF7M1  ผู้ลงทุนจะได้รับผลตอบแทนประมาณการที่  1.50% ต่อปี 
กองทุน KTFFA  ได้รับความสนใจจากนักลงทุนค่อนข้างมากส่งผลให้เปิดจำหน่ายเพียงวันเดียว ได้เต็มมูลค่าโครงการ   ดังนั้น  บริษัทจึงเปิดจำหน่ายเพิ่มอีก1 กองทุน   ได้แก่ กองทุนเปิดกรุงไทยตราสารหนี้เอฟไอเอฟ23M4   ( KTFF23M4 )   อายุโครงการ 23  เดือน  มูลค่า 1,500  ล้านบาท  ระหว่างวันที่ 18-24 กุมภาพันธ์  2553   มีนโยบายลงทุนในตราสารหนี้ต่างประเทศ  โดยจะลงทุนในพันธบัตรภาครัฐประเทศเกาหลีใต้ทั้ง 100% ผู้ลงทุนจะได้รับผลตอบแทนประมาณการที่ 2.60 %ต่อปี    และจ่ายผลตอบแทนคืนให้กับผู้ลงทุนทุก 3 เดือน   
นายสมชัย กล่าวต่อไปว่า  ธนาคารกลางของเกาหลีใต้ยังคงรักษาระดับอัตราดอกเบี้ยนโยบายไว้ที่ 2.00% ต่อปี  โดยยึดนโยบายผ่อนคลายต่อไปเพื่อหนุนเศรษฐกิจขยายตัว